
PAKEITIMAI
Piliečių laisvių, teisingumo ir vidaus reikalų komitetas teikia atsakingiems Užsienio reikalų komitetui ir Tarptautinės prekybos komitetui toliau pateikiamą tekstą:
<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl rezoliucijos</DocAmend>
<Article>36 dalis</Article>
	

	Pasiūlymas dėl rezoliucijos
	Pakeitimas

	36.	[nuomonę teikiantys komitetai];
	36.	palankiai vertina Jungtinės Karalystės vyriausybės sprendimą atstatyti santykius su ES ir reiškia pasitenkinimą tuo, kad laikantis šio naujo požiūrio piliečių saugumas tebėra labai svarbus; pakartoja, kad svarbu toliau visapusiškai įgyvendinti esamus Jungtinės Karalystės ir ES susitarimus, įskaitant Didžiojo penktadienio susitarimą ir Vindzoro sistemą; palankiai vertina tai, kad Bendrame pareiškime ir Bendrajame susitarime dėl atnaujintos Europos Sąjungos ir Jungtinės Karalystės bendradarbiavimo darbotvarkės, kuriuos 2025 m. gegužės 19 d. ES ir Jungtinės Karalystės aukščiausiojo lygmens susitikime priėmė Jungtinė Karalystė ir Komisija, duotas postūmis, susijęs su tvirtesniu teisėsaugos ir teisminiu bendradarbiavimu baudžiamosiose bylose, tvirtesniu bendradarbiavimu narkotikų rizikos ir grėsmių klausimais ir glaudesniu bendradarbiavimu sprendžiant neteisėtos migracijos keliamus iššūkius;


</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl rezoliucijos</DocAmend>
<Article>36 a dalis (nauja)</Article>
	

	Pasiūlymas dėl rezoliucijos
	Pakeitimas

	
	36a.	palankiai vertina abipusį įsipareigojimą laikytis tarptautinės teisės ir Europos žmogaus teisių konvencijos (EŽTK), kaip 2024 m. spalio 2 d. Bendrame pareiškime dėl strateginio bendradarbiavimo stiprinimo ir 2025 m. gegužės 19 d. Bendrame pareiškime dėl ES ir Jungtinės Karalystės aukščiausiojo lygmens susitikimo pareiškė Jungtinės Karalystės Ministras Pirmininkas ir Komisijos Pirmininkė; primena, kad Trečiosios dalies taikymo bendrosios sąlygos, nustatytos PBS 524 straipsnio 1 dalyje, iš tiesų yra ilgalaikė pagarba demokratijai, teisinės valstybės principui ir asmens pagrindinių teisių ir laisvių, įskaitant nustatytąsias Visuotinėje žmogaus teisių deklaracijoje ir EŽTK, apsauga, taip pat svarbu užtikrinti EŽTK įtvirtintų teisių ir laisvių įgyvendinimą viduje; pakartoja, kad, siekiant taikyti ir įgyvendinti PBS, šios sąlygos turi būti visapusiškai užtikrintos;


</Amend>

<Amend>Pakeitimas			<NumAm>3</NumAm>
<DocAmend>Pasiūlymas dėl rezoliucijos</DocAmend>
<Article>36 b dalis (nauja)</Article>
	

	Pasiūlymas dėl rezoliucijos
	Pakeitimas

	
	36b.	palankiai vertina Bendrame pareiškime ir Bendrajame susitarime išdėstytus įsipareigojimus greičiau, geriau ir išsamiau įgyvendinant Prekybos ir bendradarbiavimo susitarimo Trečiąją dalį ir visapusiškai išnaudojant bei išplėtojant jos potencialą, glaudžiau bendradarbiauti kovojant su prekyba žmonėmis ir neteisėtu žmonių gabenimu, prekyba narkotikais, sunkių formų ir tarpvalstybiniu organizuotu nusikalstamumu, taip pat terorizmu ir smurtiniu ekstremizmu, įskaitant internetines šių nusikaltimų formas;


</Amend>

<Amend>Pakeitimas		<NumAm>4</NumAm>
<DocAmend>Pasiūlymas dėl rezoliucijos</DocAmend>
<Article>36 c dalis (nauja)</Article>
	

	Pasiūlymas dėl rezoliucijos
	Pakeitimas

	
	36c.	palankiai vertina 2024 m. Komisijos įgyvendinimo ataskaitoje pateiktą išvadą, kad PBS, kiek tai susiję su teisėsaugos ir teisminiu bendradarbiavimu, praėjusiais metais buvo įgyvendinamas sklandžiai;


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl rezoliucijos</DocAmend>
<Article>36 d dalis (nauja)</Article>
	

	Pasiūlymas dėl rezoliucijos
	Pakeitimas

	
	36d.	ypač palankiai vertina tai, kad iki 2024 m. pabaigos visos valstybės narės ir Jungtinė Karalystė suteikė viena kitai prieigą prie savo nacionalinių DNR duomenų bazių automatinei paieškai pagal PBS 530 straipsnį atlikti; palankiai vertina tai, kad iki 2024 m. pabaigos Jungtinė Karalystė prisijungė prie 22 šalių pirštų antspaudų duomenų sistemų ir buvo pasirengusi finalizuoti prisijungimą prie likusių penkių šalių sistemų; pripažįsta Bendrajame susitarime nustatytą šalių siekį stiprinti abipusį savitarpio keitimąsi duomenimis apie trečiųjų šalių piliečių pirštų atspaudus, DNR ir nuosprendžių registrus ir apsvarstyti galimybę išplėsti keitimosi duomenimis mastą, įtraukiant veido atvaizdus nusikalstamų veikų prevencijos, aptikimo ir tyrimo tikslais, sykiu pabrėžiant, kad esamas ir išplėstas keitimasis duomenimis priklauso nuo to, ar bus išlaikytas aukštas duomenų apsaugos standartas ir užtikrinta, kad besikeičianti Jungtinės Karalystės teisinė sistema ir toliau atitiks ES duomenų apsaugos reikalavimus;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl rezoliucijos</DocAmend>
<Article>36 e dalis (nauja)</Article>
	

	Pasiūlymas dėl rezoliucijos
	Pakeitimas

	
	36e.	primena, kad tvirtas teisėsaugos ir teisminių institucijų bendradarbiavimas siekiant spręsti bendras problemas tokiose srityse, kaip kovos su terorizmu operacijos, pinigų plovimas, neteisėtas žmonių gabenimas ir prekyba žmonėmis, yra naudingas ir reikalingas; palankiai vertina glaudų Jungtinės Karalystės bendradarbiavimą su pagrindinėmis ES agentūromis: Europolu, Eurojustu ir FRONTEX;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl rezoliucijos</DocAmend>
<Article>36 f dalis (nauja)</Article>
	

	Pasiūlymas dėl rezoliucijos
	Pakeitimas

	
	36f.	palankiai vertina tai, kad Jungtinės Karalystės vyriausybė užtikrino aktyvesnį Jungtinės Karalystės nacionalinės nusikaltimų tyrimo agentūros dalyvavimą Europolo veikloje ir kad platesne prasme ji siekia glaudesnių santykių su Europolu, be kita ko, kiek tai susiję su gebėjimu tikruoju laiku dalytis duomenimis;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl rezoliucijos</DocAmend>
<Article>36 g dalis (nauja)</Article>
	

	Pasiūlymas dėl rezoliucijos
	Pakeitimas

	
	36g.	atkreipia dėmesį į 2023 m. 2024 m. Eurojusto metines ataskaitas ir pareiškia, jog yra patenkintas dėl to, kad Jungtinė Karalystė dalyvauja Agentūros darbe, nes Jungtinė Karalystė yra ES nepriklausanti šalis, kurios dažniausiai šiais dvejais nurodytais metais buvo prašoma dalyvauti tiriant naujas bylas, kurias Agentūroje buvo pradėję nacionaliniai biurai;


</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl rezoliucijos</DocAmend>
<Article>36 h dalis (nauja)</Article>
	

	Pasiūlymas dėl rezoliucijos
	Pakeitimas

	
	36h.	palankiai vertina tai, kad 2024 m. buvo sudarytas FRONTEX ir Jungtinės Karalystės vidaus reikalų ministerijos susitarimas dėl darbo tvarkos, grindžiamas bendru įsipareigojimu didinti saugą ir saugumą, kartu laikantis įsipareigojimų pagrindinių teisių srityje; tiki, kad šis susitarimas pagerins bendradarbiavimą sienų valdymo ir saugumo klausimais, įskaitant darbuotojų komandiravimą patariamosioms ir koordinavimo pareigoms vykdyti;


</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl rezoliucijos</DocAmend>
<Article>36 i dalis (nauja)</Article>
	

	Pasiūlymas dėl rezoliucijos
	Pakeitimas

	
	36i.	skatina užtikrinti glaudesnį bendradarbiavimą tarp Europos migracijos tinklo ir agentūrų, įskaitant Europos Sąjungos prieglobsčio agentūrą ir FRONTEX, ir atitinkamų Jungtinės Karalystės institucijų, laikantis įsipareigojusių, kuriuos šalys prisiėmė Bendrajame susitarime; skatina sudaryti susitarimą dėl darbo tvarkos, susijusios su Europos Sąjungos narkotikų agentūros ir atitinkamų Jungtinės Karalystės institucijų tarpusavio keitimusi informacija apie narkotikų keliamą riziką ir grėsmes, taip siekiant padėti šiai agentūrai dirbti;


</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl rezoliucijos</DocAmend>
<Article>36 j dalis (nauja)</Article>
	

	Pasiūlymas dėl rezoliucijos
	Pakeitimas

	
	36j.	atkreipia dėmesį į bendrus iššūkius, kurių kyla Jungtinei Karalystei ir ES dėl neteisėtos migracijos; itin pritaria tam, kad šalys glaudžiau bendradarbiautų daugiašaliuose forumuose ir vykdant procesus siekiant kovoti su neteisėtu migrantų gabenimu ir prekyba žmonėmis, dalijantis operatyvine informacija apie asmenų grąžinimą į trečiąsias šalis ir ieškant atgrasymo mechanizmų, laikantis nacionalinės, ES ir tarptautinės teisės, kartu išlaikant įsipareigojimą užtikrinti tarptautinę apsaugą tiems, kuriems jos reikia;


</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl rezoliucijos</DocAmend>
<Article>36 k dalis (nauja)</Article>
	

	Pasiūlymas dėl rezoliucijos
	Pakeitimas

	
	36k.	pažymi, kad naujame Sienų saugumo, prieglobsčio ir imigracijos įstatymo projekte, kuris Jungtinės Karalystės parlamente buvo pateiktas 2025 m. sausio 30 d., numatyta galimybė sudaryti susitarimus su G7 šalimis ir pagrindiniais Europos partneriais siekiant kovoti su neteisėtu gabenimu; palankiai vertina Jungtinės Karalystės norą glaudžiau bendradarbiauti su atskiromis valstybėmis narėmis, įskaitant Prancūziją ir Kalė grupę, kovojant su neteisėtu žmonių gabenimu ir prekyba žmonėmis, taip pat, apskritai, sienų saugumo, įskaitant sienų stebėjimą, stiprinimo klausimais;


</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl rezoliucijos</DocAmend>
<Article>36 l dalis (nauja)</Article>
	

	Pasiūlymas dėl rezoliucijos
	Pakeitimas

	
	36l.	primena, kad ekstradicijos sistema tarp valstybių narių ir Jungtinės Karalystės, kaip nustatyta Prekybos ir bendradarbiavimo susitarimo Trečiosios dalies VII antraštinėje dalyje, skiriasi nuo Tarybos pagrindų sprendime dėl Europos arešto orderio1a nustatytos sistemos; primena, jog neseniai priimtame sprendime1b Europos Sąjungos Teisingumo Teismas nusprendė, kad vykdančioji teisminė institucija privalo savarankiškai įvertinti Europos Sąjungos pagrindinių teisių chartijos pažeidimo, kuris, kaip kad teigia atitinkamas asmuo, būtų padarytas, jei jis būtų perduotas Jungtinei Karalystei, riziką;

	
	__________________

	
	1a 2002 m. birželio 13 d. Tarybos pagrindų sprendime 2002/584/TVR dėl Europos arešto orderio ir perdavimo tarp valstybių narių tvarkos (OL L 190, 2002 7 18, p. 1, ELI: http://data.europa.eu/eli/dec_framw/2002/584/oj).

	
	1b 2024 m. liepos 29 d. Teisingumo Teismo sprendimas Alchaster, C-202/24, ECLI:EU:C:2024:649.


</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl rezoliucijos</DocAmend>
<Article>36 m dalis (nauja)</Article>
	

	Pasiūlymas dėl rezoliucijos
	Pakeitimas

	
	36m.	primena, kad pagal PBS Trečiąją dalį leidžiama išplėsti duomenų srautus tarp ES ir Jungtinės Karalystės, pavyzdžiui, keistis DNR duomenimis, keleivio duomenų įrašo duomenimis ir informacija apie teistumą; todėl pabrėžia, jog itin svarbu, kad Jungtinė Karalystė užtikrintų tokį apsaugos lygį, kuris iš esmės būtų lygiavertis Europos Sąjungos suteikiamos apsaugos lygiui, taip siekiant, dalijantis duomenimis su Jungtine Karalyste, išvengti pavojaus ES standartams, taigi, ir ES piliečių pagrindinėms teisėms;


</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl rezoliucijos</DocAmend>
<Article>36 n dalis (nauja)</Article>
	

	Pasiūlymas dėl rezoliucijos
	Pakeitimas

	
	36n.	atkreipia dėmesį į Jungtinės Karalystės vykdomą duomenų apsaugos sistemos reformą pagal Duomenų (naudojimo ir prieigos) įstatymo projektą, kuriuo nustatomi įvairūs esminiai Jungtinei Karalystei taikomų BDAR nuostatų pakeitimai; pabrėžia, jog svarbu užtikrinti, kad dėl šių reformų nesusilpnėtų asmenų, kurių asmens duomenys tvarkomi Jungtinėje Karalystėje, apsauga, ypač tais atvejais, kai duomenys gaunami iš ES; pažymi, kad Komisija pasiūlė šešiais mėnesiais pratęsti dviejų dėl Jungtinės Karalystės 2021 m. priimtų sprendimų dėl tinkamumo galiojimą; pažymi, kad pratęsus galiojimą būtų iki 2025 m. gruodžio 27 d. užtikrintas laisvas duomenų srautas į Jungtinę Karalystę ir iš jos, o tai suteiktų laiko Duomenų (naudojimo ir prieigos) įstatymo projekto, kuris Jungtinės Karalystės parlamente pateiktas 2024 m. spalio 23 d., teisėkūros procesui užbaigti Jungtinėje Karalystėje, o Komisijai – įvertinti priimtus teisės aktus ir priimti sprendimą dėl jų tinkamumo;


</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl rezoliucijos</DocAmend>
<Article>36 o dalis (nauja)</Article>
	

	Pasiūlymas dėl rezoliucijos
	Pakeitimas

	
	36o.	atsižvelgdamas į tai pabrėžia, jog tolesnis ES ir Jungtinės Karalystės sprendimo dėl tinkamumo vykdymas yra ypač svarbus siekiant apsaugoti tarpvalstybinius duomenų srautus ir užtikrinti, kad pagal Prekybos ir bendradarbiavimo susitarimą ir toliau būtų gerbiamos ES piliečių pagrindinės teisės; pažymi, kad šių sprendimų galiojimo atnaujinimas daugiausia priklausys nuo Jungtinės Karalystės naujos teisinės sistemos galutinio turinio ir įgyvendinimo;


</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl rezoliucijos</DocAmend>
<Article>36 p dalis (nauja)</Article>
	

	Pasiūlymas dėl rezoliucijos
	Pakeitimas

	
	36p.	atkreipia dėmesį į Europos duomenų apsaugos valdybos nuomonę Nr. 06/2025, kurioje pritariama techniniam ir ribotos trukmės Jungtinės Karalystės sprendimų dėl tinkamumo termino pratęsimui iki 2025 m. gruodžio 27 d. tik tam, kad Europos Komisija turėtų laiko įvertinti reformos, kai ji bus priimta, poveikį; primena, kad Komisija turi stebėti visus susijusius pokyčius Jungtinėje Karalystėje šiuo laikotarpiu ir užtikrinti, kad bet koks būsimas sprendimas dėl tinkamumo būtų grindžiamas išsamaus ir naujausio Jungtinės Karalystės duomenų apsaugos sistemos vertinimo duomenimis;


</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl rezoliucijos</DocAmend>
<Article>36 q dalis (nauja)</Article>
	

	Pasiūlymas dėl rezoliucijos
	Pakeitimas

	
	36q.	pabrėžia, kad verta tęsti ES ir Jungtinės Karalystės dialogą dirbtinio intelekto (DI) valdymo klausimais siekiant skatinti bendrus principus ir išvengti reglamentavimo fragmentacijos; ragina Komisiją ir Jungtinės Karalystės vyriausybę išnagrinėti galimybes dėl struktūrizuoto bendradarbiavimo DI srityje ir dalyvavimo nustatant standartus, taip pat išnagrinėti su atitikties vertinimu susijusią abipusio pripažinimo tvarką;


</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl rezoliucijos</DocAmend>
<Article>36 r dalis (nauja)</Article>
	

	Pasiūlymas dėl rezoliucijos
	Pakeitimas

	
	36r.	apgailestauja, kad, nepaisant to, jog strategiškai svarbu puoselėti tarpvalstybinį suderinimą patikimo DI kūrimo klausimais, Bendrajame susitarime dėl atnaujintos ES ir Jungtinės Karalystės santykių darbotvarkės nėra specialaus įsipareigojimo bendradarbiauti DI srityje, ir primena, kad pagal Reglamento (ES) 2024/1689 (DI aktas)1a 39 straipsnį leidžiama tam tikromis sąlygomis ir pasiekus susitarimą tarp ES ir atitinkamos trečiosios valstybės pripažinti trečiosiose šalyse įsteigtas atitikties vertinimo įstaigas;
______________
1a 2024 m. birželio 13 d. Europos Parlamento ir Tarybos reglamentas (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (Dirbtinio intelekto aktas) (OL L, 2024/1689, 2024 7 12, ELI: http://data.europa.eu/eli/reg/2024/1689/oj).


</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl rezoliucijos</DocAmend>
<Article>36 s dalis (nauja)</Article>
	

	Pasiūlymas dėl rezoliucijos
	Pakeitimas

	
	36s.	pažymi, kad DI akto 103–107 ir 109 straipsniais iš dalies keičiami galiojantys ES gaminius reglamentuojantys teisės aktai, taikomi Šiaurės Airijoje pagal Vindzoro sistemos 2 priedą; atkreipia dėmesį į 2025 m. kovo 24 d. Komisijos pasiūlymą įtraukti tam tikras DI akto nuostatas į Vindzoro sistemos 2 priedą, taip siekiant užtikrinti nuoseklų prekių ir susijusių paslaugų reguliavimą Šiaurės Airijoje; pripažįsta, kad geresnis reglamentavimo suderinimas tokiose srityse kaip produktų sauga ir rinkos priežiūra gali padėti užtikrinti teisinį aiškumą ir rinkos tęstinumą; skatina tęsti ES ir Jungtinės Karalystės dialogą Jungtiniame komitete, siekiant nustatyti abipusiškai priimtinus metodus, kurie užtikrintų aukštus vartotojų apsaugos ir reglamentavimo nuoseklumo standartus;


</Amend>
<Amend>Pakeitimas		<NumAm>21</NumAm>
<DocAmend>Pasiūlymas dėl rezoliucijos</DocAmend>
<Article>36 t dalis (nauja)</Article>
	

	Pasiūlymas dėl rezoliucijos
	Pakeitimas

	
	36t.	primena, kad reikia visapusiškai laikytis visų Didžiojo penktadienio susitarimo dalių, kaip nurodyta Susitarime dėl išstojimo; primena privalomą Jungtinės Karalystės įsipareigojimą pagal Vindzoro sistemos 2 straipsnį užtikrinti, kad nebūtų mažinama teisių, apsaugos priemonių ir lygių galimybių apimtis, nustatyta Didžiojo penktadienio susitarime; pabrėžia, kad veiksminga šių teisių apsauga taip pat yra labai svarbi siekiant išlaikyti pasitikėjimą ir bendradarbiavimą pagal Prekybos ir bendradarbiavimo susitarimą, ypač tokiose srityse kaip teisėsauga, darbo teisės ir teisė kreiptis į teismą; ragina Komisiją toliau stebėti, kaip laikomasi šios pareigos, ir bendradarbiauti su atitinkamomis Jungtinės Karalystės valdžios institucijomis tais atvejais, kai kyla teisių regreso rizika; primena, kad visi šešių ES direktyvų dėl lygybės, išvardytų Susitarimo dėl Jungtinės Karalystės išstojimo iš ES 1 priede, pakeitimai turi atsispindėti Šiaurės Airijos teisėje, kad būtų užtikrinta teisių taikymo apimtis; ragina toliau stengtis stiprinti demokratinį atstovavimą pagal prigimtinę teisę Šiaurės Airijoje gyvenantiems ES piliečiams;


</Amend>
<Amend>Pakeitimas		<NumAm>22</NumAm>
<DocAmend>Pasiūlymas dėl rezoliucijos</DocAmend>
<Article>36 u dalis (nauja)</Article>
	

	Pasiūlymas dėl rezoliucijos
	Pakeitimas

	
	36u.	ragina Jungtinę Karalystę ir valstybes nares užtikrinti, kad piliečių teisės toliau būtų pagrindinis bendras ES ir Jungtinės Karalystės santykių prioritetas, garantuojant, kad visi ES ir Jungtinės Karalystės piliečiai, kuriems taikomas Susitarimas dėl išstojimo, galėtų visapusiškai naudotis savo teisėmis; su pasitenkinimu pažymi, kad ES ir Jungtinė Karalystė atnaujino savo bendrą įsipareigojimą visapusiškai, laiku ir sąžiningai įgyvendinti visas Susitarimo dėl išstojimo nuostatas; palankiai vertina tai, jog Jungtinės Karalystės vyriausybė ėmėsi teisėkūros veiksmų, susijusių su teisiniu aiškumu ES piliečiams, kuriems suteiktas statusas pagal Nuolatinio gyventojo statuso suteikimo ES piliečiams programą, ir tikisi, jog per ateinančius dvejus metus šis įsipareigojimas užtikrins, kad leidimą laikinai gyventi turintys piliečiai galėtų sklandžiai įgyti leidimą nuolat gyventi šalyje; atkreipia dėmesį į tai, jog Nepriklausoma susitarimų dėl piliečių teisių stebėsenos įstaiga nustatė, kad ES ir Jungtinės Karalystės dalijimasis duomenimis yra sritis, dėl kurios gali būti vėluojama vykdyti procedūras pagal Nuolatinio gyventojo statuso suteikimo ES piliečiams programą tais atvejais, kai valstybės narės turi su prašymu susijusios informacijos; todėl ragina Komisiją ir valstybių narių valdžios institucijas aktyviau reaguoti į prašymus ir užtikrinti geresnį Jungtinės Karalystės ir ES valstybių narių, Europos ekonominės erdvės, taip pat Europos laisvosios prekybos asociacijos šalių keitimąsi informacija, kad būtų išvengta vėlavimo ir piliečiams būtų užtikrintas sklandus prašymų nagrinėjimo procesas;


</Amend>
<Amend>Pakeitimas		<NumAm>23</NumAm>
<DocAmend>Pasiūlymas dėl rezoliucijos</DocAmend>
<Article>36 v dalis (nauja)</Article>
	

	Pasiūlymas dėl rezoliucijos
	Pakeitimas

	
	36v.	palankiai vertina Bendrajame susitarime išreikštą bendrą įsipareigojimą sukurti jaunimo patirties programą; mano, kad susitarimo šalys turėtų ambicingai plėtoti programos detales, susijusias su taikymo sritimi, buvimo trukme ir veikla, kurią apims programa; šiuo atžvilgiu labai skatina Jungtinę Karalystę būti atvirai 2024 m. Komisijos pateiktiems pasiūlymams šioje srityje; yra tvirtai įsitikinęs, kad susitarimas jaunimo judumo tema turi būti esminis bet kokios būsimos Prekybos ir bendradarbiavimo susitarimo peržiūros elementas;


</Amend>
<Amend>Pakeitimas		<NumAm>24</NumAm>
<DocAmend>Pasiūlymas dėl rezoliucijos</DocAmend>
<Article>36 w dalis (nauja)</Article>
	

	Pasiūlymas dėl rezoliucijos
	Pakeitimas

	
	36w.	mano, kad tokia sistema turi didelį potencialą įkvėpti naują jaunų europiečių ir britų kartą skatinant teisėtą žmonių tarpusavio bendravimą, grindžiamą bendromis demokratinėmis vertybėmis, kultūrų supratimu ir tarpusavio pasitikėjimu, ir kad ji galėtų padėti pagrindą ilgalaikiam bendradarbiavimui, socialinei sanglaudai ir stipresniems tarpvalstybiniams jaunimo tinklams; be to, ragina abi šalis apsvarstyti galimybę sudaryti palankesnes sąlygas judumui tarp Jungtinės Karalystės ir ES net ir ne tik pagal siūlomą jaunimo patirties programą;


</Amend>
<Amend>Pakeitimas		<NumAm>25</NumAm>
<DocAmend>Pasiūlymas dėl rezoliucijos</DocAmend>
<Article>36 x dalis (nauja)</Article>
	

	Pasiūlymas dėl rezoliucijos
	Pakeitimas

	
	36x.	atkreipia dėmesį į galimą sustiprinto abipusio trumpalaikio verslo judumo susitarimų naudą; pritaria Komisijai, kad Jungtinės Karalystės darbo vizų ES paslaugų teikėjams rėmimo sistema yra pernelyg sudėtinga ir kelia sunkumų tiek Jungtinės Karalystės darbdaviams, tiek ES vizų gavėjams, ir ragina Jungtinę Karalystę rėmimo sistemos netaikyti paslaugų teikėjams, kuriems taikomas PBS; ragina Jungtinę Karalystę toliau imtis visų būtinų priemonių, kad būtų kovojama su Jungtinėje Karalystėje gyvenančių ES valstybių narių piliečių diskriminacija;



</Amend>
</RepeatBlock-Amend>






PRIEDAS. GAUTOS INFORMACIJOS DEKLARACIJA
Pagal Darbo tvarkos taisyklių I priedo 8 straipsnį nuomonės referentas pareiškia, kad į savo nuomonę įtraukė su dokumento dalyku susijusią informaciją, kurią, rengdamas nuomonę, iki jos priėmimo komitete gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1]1, arba trečiųjų šalių valdžios institucijų, įskaitant jų diplomatines atstovybes ir ambasadas, atstovų: [1:  2021 m. gegužės mėn. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 


	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	

	

	

	2. Trečiųjų šalių valdžios institucijų, įskaitant jų diplomatines atstovybes ir ambasadas, atstovai

	UK Mission to the European Union

	

	



Šį sąrašą parengė ir visą atsakomybę už jį prisiima nuomonės referentas.

Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, nuomonės referentas pareiškia, kad jis atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

